«Ըստ «Ռոստուրիզմի» տվյալներիՙ Թուրքիան առաջատար դիրք է գրավում ռուսաստանցիների հետ միջադեպերի ու պատահարների թվով: 2011 թվականի ընթացքում Թուրքիայում զոհվել է 42 ռուսաստանցի, 167 հոգի տուժել է ճանապարհատրանսպորտային վթարներից, 34-ը դատվել է տարբեր հոդվածներով, 41-ը արտաքսվել է երկրից, ոստիկանությունը կալանավորել է ավելի քան հարյուր մարդու: 1200-ից ավելի զբոսաշրջիկ բուժօգնության է դիմել թուրքական առողջավայրերում հանգստանալիս: Ռուսաստանցիների մահվան քանակով Թուրքիան առաջին տեղում է: Այս տարի այդ երկրում թունավորվել է 150-ից ավելի մարդ: Թուրքերի ռուսատյացությունը դրսեւորվում է հյուրանոցներում գռեհիկ սպասարկումից, փողոցներում սեքսուալ հետամտումներից մինչեւ տարադրամի կեղծման անհեթեթ մեղադրանքները: Ռուսաստանցի զբոսաշրջիկները թուրքերի համար «երկրորդ տեսակի» մարդիկ են: Մինչդեռ տարեկան 3 միլիոն ռուսաստանցի է այցելում Թուրքիաՙ դրանով իսկ այդ երկրին պարգեւելով ավելի քան 4 միլիարդ դոլար»: